CELEX: 62009CN0051
Language: fi
Date: 2009-02-03 00:00:00
Title: Asia C-51/09 P: Valitus, jonka Barbara Becker on tehnyt 3.2.2009 ensimmäisen oikeusasteen tuomioistuimen (ensimmäinen jaosto) asiassa T-212/07, Harman International Industries, Inc. v. sisämarkkinoiden harmonisointivirasto (tavaramerkit ja mallit), 2.12.2008 antamasta tuomiosta

4.4.2009   
            
            
               FI
            
            
               Euroopan unionin virallinen lehti
            
            
               C 82/20
            
         Valitus, jonka Barbara Becker on tehnyt 3.2.2009 ensimmäisen oikeusasteen tuomioistuimen (ensimmäinen jaosto) asiassa T-212/07, Harman International Industries, Inc. v. sisämarkkinoiden harmonisointivirasto (tavaramerkit ja mallit), 2.12.2008 antamasta tuomiosta
   (Asia C-51/09 P)
   (2009/C 82/36)
   Oikeudenkäyntikieli: englanti
   Asianosaiset
   
      Valittaja: Barbara Becker (edustajat: Rechtsanwalt P. Baronikians ja Rechtsanwalt A. Hofstetter)
   
      Muu osapuoli: Harman International Industries, Inc., sisämarkkinoiden harmonisointivirasto (tavaramerkit ja mallit)
   Vaatimukset
   
               —
            
            
               On kumottava ensimmäisen oikeusasteen tuomioistuimen asiassa T-112/07 2.12.2008 antaman tuomion tuomiolauselman 1 kohta, jolla valituslautakunnan 7.3.2007 tekemä päätös (asia R-502/2006-1) kumottiin,
            
         
               —
            
            
               Ensimmäisen oikeusasteen tuomioistuimen 2.12.2008 antaman tuomion tuomiolauselman 3 kohta on kumottava.
            
         
               —
            
            
               Vastaaja on velvoitettava korvaamaan kantajan oikeudenkäyntikulut koko menettelystä.
            
         Oikeudelliset perusteet ja pääasialliset perustelut
   Kantaja väittää, että ensimmäisen oikeusasteen tuomioistuin teki oikeudellisen virheen katsoessaan, että kantajan hakema tavaramerkki ”Barbara Becker” ja vastaajan tavaramerkki ”BECKER” olivat samankaltaisia ja näin ollen sovelsi väärin yhteisön tavaramerkistä annetun asetuksen 8 artiklan 1 kohdan b alakohtaa toteamalla, että tavaramerkkien välillä oli sekaannusvaara.